ଖୋର୍ଦ୍ଧାଃ ପାଣିରେ ବୁଡିଲା 'ମୋ ବସ୍' । ବର୍ଷା ଯୋଗୁଁ ରାଜଧାନୀ ସମେତ ବିଭିନ୍ନ ସ୍ଥାନରେ ଜଳବନ୍ଦୀ ସ୍ଥିତି । ଖୋର୍ଦ୍ଧା ଜଟଣୀ ଅଣ୍ଡରପାସରେ 5 ଫୁଟ ଉପରେ ପାଣି ପ୍ରବାହିତ ହେଉଛି । ଅଣ୍ଡରଗ୍ରାଉଣ୍ଡରେ ପାଣି ଜମିଥିବାରୁ ଏପରି ଦୃଶ୍ୟ ଦେଖିବାକୁ ମିଳିଛି । ଯାହାଫଳରେ ବସ୍ରେ ଥିବା ଯାତ୍ରୀମାନେ ପହଁରି ପହଁରି ଉଚ୍ଚାସ୍ଥାନକୁ ଆସୁଥିବାର ଦେଖିବାକୁ ମିଳିଛି ।
ଖବର ଅନୁଯାୟୀ, ଜଟଣୀ-ପିପିଲି ସଂଯୋଗ କରୁଥିବା ରାସ୍ତାରେ ଏହି ଅଣ୍ଡରଗ୍ରାଉଣ୍ଡ ରହିଛି । ଶନିବାର ଦିନ ଲଗାଣ ବର୍ଷା ହେବା ଫଳରେ ଅଣ୍ଡରଗ୍ରାଉଣ୍ଡରେ ପାଣି ଜମିରହିଥିଲା । ଯାହାଫଳରେ ଅଣ୍ଡରଗ୍ରାଉଣ୍ଡ ଦେଇ ଯାଉଥିବା ମୋ ବସ୍ଟି ପାଣିରେ ଫସି ରହିଥିଲା । ଅତ୍ୟଧିକ ବର୍ଷା ପାଣି ଜମି ରହିଥିବା ଲାଗି ବସ୍ଟି ଆଗକୁ ଯାଇପାରିନଥିଲା ।
